CELEX: 62009TN0040
Language: sk
Date: 2009-01-26 00:00:00
Title: Vec T-40/09: Žaloba podaná 26. januára 2009 – Advance Magazine Publishers/ÚHVT – Selecciones Americanas (VOGUE CAFÉ)

4.4.2009   
            
            
               SK
            
            
               Úradný vestník Európskej únie
            
            
               C 82/31
            
         Žaloba podaná 26. januára 2009 – Advance Magazine Publishers/ÚHVT – Selecciones Americanas (VOGUE CAFÉ)
   (Vec T-40/09)
   (2009/C 82/55)
   Jazyk žaloby: angličtina
   Účastníci konania
   
      Žalobca: Advance Magazine Publishers, Inc. (New York, Spojené štáty) (v zastúpení: T. Alkin, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Selecciones Americanas, SA [Sitges (Barcelona), Španielsko]
   Návrhy žalobcu
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 19. novembra 2008 vo veci R 280/2008-4 v tom rozsahu, v ktorom sa týka námietky založenej na prihláške španielskych ochranných známok č. 255 186 a 2 529 728,
            
         
               —
            
            
               zmeniť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 19. novembra 2008 vo veci R 280/2008-4 tak, že posúdenie námietky bude odložené až do rozhodnutia o námietke v súvislosti s prihláškou ochrannej známky Spoločenstva č. 3 064 219 a
            
         
               —
            
            
               zaviazať ďalšieho účastníka konania pred odvolacím senátom na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „VOGUE CAFÉ“ pre tovary a služby v triedach 21, 25 a 43.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: prihláška španielskej obrazovej ochrannej známky č. 255 186 „Vogue Juan Fort, S.A. – Badalona“ pre tovary v triede 25; prihláška španielskej obrazovej ochrannej známky č. 2 529 728 „VOGUE studio“ pre tovary v triede 25; prihláška obrazovej ochrannej známky Spoločenstva „VOGUE“ pre tovary a služby v triedach 25, 35 a 39.
   
      Rozhodnutie námietkového oddelenia: vyhovenie námietke pre tovary v triede 25.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 43 ods. 2 nariadenia Rady 40/94 a/alebo pravidla 22 ods. 3 nariadenia Komisie č. 2868/95 (1), keďže odvolací senát sa dopustil nesprávneho posúdenia, keď konštatoval, že dôkaz predložený ďalším účastníkom konania pred odvolacím senátom bol spôsobilý na preukázanie používania španielskej ochrannej známky č. 255 186; porušenie článku 8 ods. 1 písm. b) nariadenia Rady 40/94, keďže odvolací senát nesprávne posúdil, že medzi dotknutou ochrannou známkou Spoločenstva a španielskou ochrannou známkou č. 2 529 728 existovalo nebezpečenstvo zámeny; porušenie pravidiel 20 ods. 7 nariadenia Komisie č. 2868/95, keďže odvolací senát uviedol nepoužiteľné dôvody pre odmietnutie prerušenia konania do rozhodnutia o námietke proti prihláške ochrannej známky Spoločenstva č. 3 064 219.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).